
Projektų, finansuojamų valstybės biudžeto lėšomis, administravimo ir finansavimo taisyklių 
3 priedas


Lietuvos Respublikos energetikos ministerija


PASIŪLYMAS DĖL PROJEKTŲ SPECIALIŲJŲ IR PRIORITETINIŲ ATRANKOS KRITERIJŲ NUSTATYMO IR (ARBA) KEITIMO BEI VERTINIMO METODIKOS

2026 m. ________d.


	Pasiūlymą dėl projektų atrankos kriterijų nustatymo ir (arba) keitimo bei vertinimo metodiką teikianti institucija
	Lietuvos Respublikos energetikos ministerija


	Pažangos priemonės veiklos (poveiklės) pavadinimas
	2021–2030 m. energetikos plėtros programos (toliau – Plėtros programa) pažangos priemonės Nr. 03-001-06-03-05 „Įgyvendinti AEI panaudojimą šilumos ir vėsumos gamybai didinančias priemones centralizuoto šilumos ir vėsumos tiekimo sektoriuje“
7 veikla „Iškastinio kuro ir nusidėvėjusių biokurą naudojančių katilų keitimas naujais biokurą ar kitais atsinaujinančius energijos išteklius naudojančiais šilumos gamybos įrenginiais“

	Pažangos priemonės veiklai (poveiklei) skirta finansavimo suma (tūkst. eurų)
	 4 300 

	Finansavimo šaltinis (-iai)
	Valstybės biudžeto lėšos.

	Projektų atrankos būdas 
	☐ Planavimo
☒ Konkurso
☐ Tęstinės projektų atrankos


	
☒ PROJEKTŲ SPECIALUSIS ATRANKOS KRITERIJUS
☐ PROJEKTŲ PRIORITETINIS ATRANKOS KRITERIJUS
(Pažymimas vienas iš galimų projektų atrankos kriterijų tipų.)
	☒ Nustatymas
☐ Keitimas

Nustatyta veiklos „Iškastinio kuro ir nusidėvėjusių biokurą naudojančių katilų keitimas naujais biokurą ar kitais atsinaujinančius energijos išteklius naudojančiais šilumos gamybos įrenginiais“ projektų finansavimo sąlygų apraše, patvirtintame 2026 m. kovo 30 d. energetikos ministro įsakymu Nr.1-68 „Dėl energetikos ministro 2023 m. liepos 12 d. įsakymo Nr. 1-204 „Dėl 2021–2030 m. plėtros programos pažangos priemonės Nr. 03-001-06-03-05 „Įgyvendinti AEI panaudojimą šilumos ir vėsumos gamybai didinančias priemones centralizuoto šilumos ir vėsumos tiekimo sektoriuje“ aprašo patvirtinimo“ pakeitimo“

	Projektų atrankos kriterijaus numeris ir pavadinimas
	1. Atitiktis Nacionalinės energetinės nepriklausomybės strategijos, patvirtintos Lietuvos Respublikos Seimo 2012 m. birželio 26 d. nutarimu Nr. XI-2133 „Dėl Nacionalinės darbotvarkės „Nacionalinė energetinės nepriklausomybės strategija patvirtinimo“ (toliau – Strategija), nuostatoms


	Projektų atrankos kriterijaus vertinimo metodas ir taikymas
	1. Vertinama, ar projektas prisideda prie Strategijos nuostatų įgyvendinimo. Laikoma, kad numatomas vykdyti projektas prisideda prie Strategijos nuostatų įgyvendinimo, jeigu projektu bus prisidedama prie 166 punkte nustatytų tikslų įgyvendinimo.


	Projektų atrankos kriterijaus pasirinkimo pagrindimas
	Strategija buvo parengta siekiant įgyvendinti esminius pokyčius energetikos sektoriuje – užtikrinti, kad Lietuvoje būtų pagaminama tiek energijos, kiek jos suvartojama, ir kad energetikos sektorius taptų visiškai neutralaus poveikio klimatui sektoriumi iki 2050 m. 
Siekiant tikslo 100 proc. neutralaus poveikio klimatui energija Lietuvai ir regionui, Strategijoje šilumos energijos sektoriui nustatytas uždavinys užtikrinti, kad šilumos energijos sektorius atsisakytų taršaus kuro naudojimo ir pereitų prie AEI (105.5 papunktis).
Strategijoje numatyta, kad centralizuotai tiekiamos šilumos sektorius (CŠT) turėtų vystytis atsisakant taršaus iškastinio kuro naudojimo ir pereiti prie atsinaujinančių energijos išteklių (AEI), plačiau naudoti atliekinę šilumą ir aplinkos energiją. Strategijoje numatyta, kad AEI dalis CŠT sektoriuje 2030 m. turi sudaryti 90 proc., o 2050 m. – 100 proc. 2024 m. AEI dalis centralizuotai tiekiamos šilumos gamybos kuro struktūroje sudarė 78 proc.


	[bookmark: _Hlk219727448]
☐ PROJEKTŲ SPECIALUSIS ATRANKOS KRITERIJUS
☒ PROJEKTŲ PRIORITETINIS ATRANKOS KRITERIJUS
(Pažymimas vienas iš galimų projektų atrankos kriterijų tipų.)
	☐ Nustatymas
☒ Keitimas

	Projektų atrankos kriterijaus numeris ir pavadinimas
	1. Taršesnės šilumos tiekimo sistemos


	Projektų atrankos kriterijaus vertinimo metodas ir taikymas
	Projektas atitiks prioritetinį projekto atrankos kriterijų, jeigu projekto veiklos bus vykdomos ir sukurta infrastruktūra bus naudojama atskiroje centralizuoto šilumos tiekimo sistemoje, kurioje faktinėje šilumos energijos gamybos kuro struktūroje 2024 2025 m. (KS) iškastinis kuras (gamtinės ar suskystintos naftos dujos, kitas taršus kuras) sudaro 50 proc. ir daugiau.

Balų skaičiavimas:
1) Kai KSIK = 90-100 proc., projektui suteikiami 10 balų;
2) Tuo atveju, kai 50 ≤ KSIK < 90 proc., balai projektui suteikiami pagal formulę:

X = 10 x (KSIK(A) / 90)

kur:
X – projektui suteikiamas balų skaičius; 
KSIK(A) – atskiros centralizuoto šilumos tiekimo sistemos, kurioje numatoma įgyvendinti projektą, iškastinio kuro dalis šilumos gamybos kuro struktūroje, proc.;
3) Jei KSIK < 50 proc., projektui balai nesuteikiami.

Atitiktis kriterijui įvertinama pagal duomenis, pateiktus investicijų projekte ir (arba) PĮP. Duomenys turi būti pagrįsti pridedamais dokumentais: 
1.	įmonės patvirtinta pažyma;
2.	audituota reguliuojamos veiklos ataskaita (išrašas).


	Projektų atrankos kriterijaus pasirinkimo pagrindimas
	Šis prioritetinis atrankos kriterijus užtikrins atranką tokių projektų, kurie  bus įgyvendinami centralizuoto šilumos tiekimo (CŠT) sistemose, kuriose šilumos energijos gamybai naudojamas iškastinis kuras arba jis sudaro didžiąją šilumos energijos gamyboje naudojamo kuro dalį.
Lietuvos Respublikos šilumos ūkio įstatyme nustatyta, kad „Efektyvaus centralizuoto šilumos tiekimo sistema“ – aprūpinimo šiluma sistema, kurioje esamam šilumos energijos poreikiui pagaminti naudojama ne mažiau kaip 50 procentų atsinaujinančiųjų išteklių energijos, 50 procentų technologinio proceso metu nepanaudotos šilumos, 75 procentai bendruose šilumos ir elektros gamybos įrenginiuose pagamintos šilumos arba ne mažiau kaip 50 procentų bendro jų derinio. 
Daugumoje atvejų, neefektyviomis šilumos tiekimo sistemomis šilumos vartotojams tiekiama šiluma gaminama iškastinio kuro (suskystintų naftos dujų, gamtinių dujų, kito skysto kuro) įrenginiais arba senais, ilgai eksploatuojamais biokuro katilais. Prie tokių šilumos tiekimo sistemų prijungta nedaug vartotojų, dėl sąlyginai didelių kintamų kaštų (patiriamų dėl nutolusių nuo pagrindinių šilumos tiekimo tinklų ir šilumos gamybos įrenginių, katilinių eksploatacijos, naudojamo brangesnio iškastinio kuro, neefektyvios šilumos gamybos, šilumos tiekimo nuostolių), dėl masto ekonomijos nebuvimo, tokiems vartotojams tiekiama brangesnė šilumos energija, lyginant su stambesnių šilumos tiekimo sistemų vartotojais.
Teikiamas projektų atrankos kriterijus leis efektyviau įgyvendinti pažangos priemonės veiklą – mažinti šilumos energijos kainas ir aplinkos taršą, pakeičiant šilumos gamybai naudojamą brangų ir taršų iškastinį kurą pigesniu, vietiniu biokuru ar kitais atsinaujinančiais energijos ištekliais.
Tuo pačiu neefektyvios šilumos tiekimo sistemos būtų modernizuojamos, kad jos atitiktų efektyvių CŠT sistemų kriterijus, o pakeitus iškastinio kuro katilus naujais, efektyvesniais atsinaujinančius energijos išteklius (biokurą) naudojančiais įrenginiais, šilumos gamyba taptų efektyvesnė ir švaresnė, būtų sunaudojama mažiau kuro. Tai mažintų kintamas šilumos tiekėjų sąnaudas ir turėtų įtakos galutinėms šilumos kainoms.
Šiuo kriterijumi taip pat siekiama Strategijos 166.1. papunktyje nurodyto tikslo įgyvendinimo, t. y, kad centralizuoto šilumos tiekimo sistemose energijos iš atsinaujinančių energijos išteklių dalis iki 2030 metų pasiektų 90 proc.


	
☐ PROJEKTŲ SPECIALUSIS ATRANKOS KRITERIJUS
☒ PROJEKTŲ PRIORITETINIS ATRANKOS KRITERIJUS
(Pažymimas vienas iš galimų projektų atrankos kriterijų tipų.)
	☒ Nustatymas
☐ Keitimas

Nustatyta veiklos „Iškastinio kuro ir nusidėvėjusių biokurą naudojančių katilų keitimas naujais biokurą ar kitais atsinaujinančius energijos išteklius naudojančiais šilumos gamybos įrenginiais“ projektų finansavimo sąlygų apraše, patvirtintame 2026 m. kovo 30 d. energetikos ministro įsakymu Nr.1-68 „Dėl energetikos ministro 2023 m. liepos 12 d. įsakymo Nr. 1-204 „Dėl 2021–2030 m. plėtros programos pažangos priemonės Nr. 03-001-06-03-05 „Įgyvendinti AEI panaudojimą šilumos ir vėsumos gamybai didinančias priemones centralizuoto šilumos ir vėsumos tiekimo sektoriuje“ aprašo patvirtinimo“ pakeitimo“

	Projektų atrankos kriterijaus numeris ir pavadinimas
	2. Šilumos kaina 


	Projektų atrankos kriterijaus vertinimo metodas ir taikymas
	Projektas atitiks prioritetinį projekto atrankos kriterijų, jeigu projekto veiklos vykdomos savivaldybėje, kurioje 2025 m. vidutinė metinė svertinė šilumos kaina (be PVM) yra didesnė nei Valstybinės energetikos reguliavimo tarybos (toliau – Taryba) paskelbta 2025 m. Lietuvos vidutinė metinė svertinė šilumos kaina (be PVM), nevertinant papildomos dedamosios (>8,83 ct/kWh be PVM).

Balų skaičiavimas:
1) Tuo atveju, kai vidutinė metinė svertinė šilumos kaina yra 15 proc. ir daugiau didesnė nei Lietuvos vidutinė metinė svertinė šilumos kaina ct/kWh be PVM, projektui suteikiama 12 balų (≥10,15 ct/kWh be PVM); 
2) Tuo atveju, kai vidutinė metinė svertinė šilumos kaina yra iki 15 proc. didesnė nei Lietuvos vidutinė metinė svertinė šilumos kaina ct/kWh be PVM (8,83<SŠK(A)<10,15 ct/kWh be PVM), balai projektui suteikiami pagal formulę:

X = 12 x (SŠK(A) / SŠK(LT))

kur:
SŠK(A) – vidutinė metinė svertinė šilumos kaina konkrečioje savivaldybėje, kurioje numatoma įgyvendinti projektą;
SŠK(LT) – 15 proc. didesnė Lietuvos vidutinė metinė svertinė šilumos kaina, ct/kWh be PVM (=10,15 ct/kWh be PVM);
3) Jei SŠK(A) lygi ar mažesnė nei Lietuvos vidutinė metinė svertinė šilumos kaina ct/kWh be PVM (≤8,83 ct/kWh be PVM), projektui balai nesuteikiami.
Atitiktis kriterijui įvertinama remiantis duomenimis, pateiktais investicijų projekte ir (arba) PĮP. Duomenys turi būti pagrįsti pridedamais dokumentais: 
1.	įmonės patvirtinta pažyma;
2.	Tarybos tinklapyje www.vert.lt viešai skelbiami duomenys (Šilumos kainų statistika. Šilumos tiekėjų taikomos kainos nuo 2025 m. (dokumentas .xlsx formatu).


	Projektų atrankos kriterijaus pasirinkimo pagrindimas
	Šis prioritetinis atrankos kriterijus užtikrins atranką projektų, kurie būtų įgyvendinami tose  savivaldybėse (CŠT sistemose), kuriose šilumos kainos yra didžiausios, lyginant su šalies vidutine svertine šilumos kaina.
Pavyzdžiui, vertinant Tarybos skelbiamus duomenis, vidutinė svertinė šilumos kaina 
2025 m. buvo 8,59 ct/kWh be PVM. Mažiausia vidutinė kaina 2025 m. buvo AB „Utenos šilumos tinklai“ (5,56 ct/kWh be PVM), didžiausia vidutinė kaina buvo Vilniaus rajone, įmonės UAB „Nemenčinės komunalininkas“ (12,87 ct/kWh be PVM).
Šilumos kainų skirtumai skirtingose Lietuvos savivaldybėse – kai kuriose savivaldybėse centralizuotai tiekiamos šilumos kaina skiriasi daugiau nei du kartus. Viena iš pagrindinių priežasčių – nedidelės vietinės šilumos tiekimo sistemos („neefektyvios sistemos“), kuriose šilumos gamyboje pagrinde naudojamas iškastinis kuras (dujos, kitas kuras). 
Siekiant objektyvesnio atitikties kriterijui vertinimo, šilumos kainos dydis apskaičiuojamas nevertinant papildomos dedamosios, kurią sudaro šilumos tiekėjų gautos papildomos pajamos ( – ) ar nepadengtos sąnaudos (+) susidariusios dėl faktinių kuro, pirktos šilumos, elektros energijos ar kitų sąnaudų neatitikties su įskaičiuotomis šilumos kainoje.
Siūlomu projektų atrankos kriterijumi bus efektyviau prisidedama prie Plėtros programos 2.4 uždavinio 3 problemos „Didelė gyventojų dalis energijai skiria didelę pajamų dalį (dėl to yra priversti riboti kitus būtinuosius poreikius)“ priežasčių: „3.2.2. Neefektyvūs įrenginiai, šildymo sistemos ir neefektyvi jų eksploatacija“, „3.3.1. Šilumos kainų skirtumai skirtingose Lietuvos savivaldybėse“ ir „3.3.2. Vartotojų, prijungtų prie vietinių nedidelių energijos išteklių (suskystintų naftos dujų) tiekimo sistemų, energijos išteklių tiekimo paslaugų kainų augimas ir ribotos šių vartotojų galimybės pereiti prie pigesnio energijos šaltinio“ šalinimo.


	
☐ PROJEKTŲ SPECIALUSIS ATRANKOS KRITERIJUS
☒ PROJEKTŲ PRIORITETINIS ATRANKOS KRITERIJUS
(Pažymimas vienas iš galimų projektų atrankos kriterijų tipų.)
	☐ Nustatymas
☒ Keitimas

	Projektų atrankos kriterijaus numeris ir pavadinimas
	3. Biokuro, iškastinio kuro katilų nusidėvėjimas


	Projektų atrankos kriterijaus vertinimo metodas ir taikymas
	Projektas atitiks prioritetinį projekto atrankos kriterijų, jeigu projekto veiklos vykdomos atskiroje centralizuoto šilumos tiekimo sistemoje, kurioje šilumos energijos gamyba vykdoma biokuro ar iškastinio kuro katilais, kurių eksploatavimo laikas (A) yra 16 metų ar daugiau.
Šiuo atveju katilu laikomas visas vandens šildymo įrenginio kompleksas, kurio eksploatavimo (nusidėvėjimo) laikotarpio pradžia yra ilgalaikio materialiojo turto įvedimo į eksploataciją akto data (arba analogiško įmonės dokumento, kuriame nurodyta vandens šildymo katilo komplekso įvedimo į eksploatacijos pradžia).

Balų skaičiavimas:
1)	kai A ≤ 16 metų (≤192 mėn.) – 0 balų;
2)	kai A > 16 metų (>192 mėn.), balai apskaičiuojami pagal formulę:

Y = 5 x (A / 193)
kur:
A – keičiamo biokurą ar iškastinį kurą naudojančio šilumos gamybos įrenginio eksploatavimo trukmė, mėnesiais;
Y – balų skaičius.

Atitiktis kriterijui įvertinama remiantis duomenimis, pateiktais investicijų projekte ir (arba) PĮP. Duomenys turi būti pagrįsti pridedamais dokumentais:
1.	įmonės patvirtina pažyma arba katilo paso kopija;
2.	ilgalaikio materialiojo turto įvedimo į eksploataciją aktas (arba analogiškas įmonės dokumentas, kuriame nurodyta vandens šildymo katilo komplekso įvedimo į eksploataciją pradžia). 


	Projektų atrankos kriterijaus pasirinkimo pagrindimas
	Šiuo prioritetiniu atrankos kriterijumi užtikrintume atranką projektų, kurie būtų įgyvendinami tose šilumos tiekimo sistemose, kuriose šilumos energijos gamyba vykdoma senais, nusidėvėjusiais biokuro ar iškastinį kurą naudojančiais katilais, dėl ko šilumos energijos gamyba yra neefektyvi, reikalauja daugiau sąnaudų ir galutiniame rezultate šilumos vartotojams tiekiama brangesnė šilumos energija.
Mažiau nei 16 metų eksploatuojamiems biokurą ar iškastinį kurą naudojantiems šilumos gamybos įrenginiams balai nebus suteikiami, nes pagal Valstybinės energetikos reguliavimo tarybos 2018 m. gruodžio 31 d. nutarimu Nr. O3E-470 patvirtinto Šilumos sektoriaus įmonių apskaitos atskyrimo ir sąnaudų paskirstymo reikalavimų aprašo 4 priedą (II.3.1 papunktį), tokių įrenginių nusidėvėjimo (amortizacijos) laikotarpis yra 16 metų.
Pažangos priemonės veikla siekiama sumažinti galutines šilumos kainas vartotojams, taip pat pakeisti ir nusidėvėjusius biokuro ar iškastinį kurą naudojančius katilus naujais, biokurą naudojančiais šilumos gamybos įrenginiais (iki 3 MW vardinės (nominalios) šiluminės galios), atskirose centralizuoto šilumos tiekimo sistemose.
Atrankos kriterijus pasirinktas, taip pat siekiant efektyviau investuoti valstybės biudžeto lėšas – remti tuos projektus, kurių metu bus keičiama neefektyvi ir nusidėvėjusi šilumos gamybos infrastruktūra.


	
☐ PROJEKTŲ SPECIALUSIS ATRANKOS KRITERIJUS
☒ PROJEKTŲ PRIORITETINIS ATRANKOS KRITERIJUS
(Pažymimas vienas iš galimų projektų atrankos kriterijų tipų.)
	☐ Nustatymas
☒ Keitimas

	Projektų atrankos kriterijaus numeris ir pavadinimas
	4. Parduotas šilumos kiekis 


	Projektų atrankos kriterijaus vertinimo metodas ir taikymas
	Vertinama, kad projektui papildomi balai skiriami, jei projekto vykdytojas – šilumos tiekimo įmonė, turinti šilumos tiekimo licenciją, pagal Tarybos nustatytą šilumos tiekėjų suskirstymą, priskiriamas IV arba V grupei pagal per kalendorinius metus parduotą (realizuotą ir apskaitytą namo įvadiniu atsiskaitomuoju šilumos kiekio matavimo prietaisu)  galutiniams vartotojams šilumos kiekį. Didesnis balas skiriamas tam projektui, kurį vykdančio šilumos tiekėjo šilumos pardavimai galutiniams vartotojams per 2024 2025 metus buvo mažesni.

Balų skaičiavimas:
1) jei šilumos pardavimai mažesni nei 25 tūkst. MWh (< 25 tūkst. MWh) per 2024 2025 m., projektui skiriami 3 balai;
2) jei šilumos pardavimai siekia iki 50,25 tūkst. MWh (≤ 50,25 tūkst. MWh) per 2024 2025 m., projektui skiriami 2 balai;
3) jei šilumos pardavimai didesni nei 50,25 tūkst. MWh (> 50,25 tūkst. MWh) per 2024 2025 m., projektui balai neskiriami.

Atitiktis kriterijui įvertinama remiantis duomenimis, pateiktais investicijų projekte ir (arba) PĮP. Duomenys turi būti pagrįsti pridedamais dokumentais:
1.	įmonės patvirtinta pažyma;
2.	pardavimų faktą įrodantys dokumentai.


	Projektų atrankos kriterijaus pasirinkimo pagrindimas
	Šio kriterijaus taikymas leistų užtikrinti, kad investicijos pasiektų būtent tuos projektus, įgyvendinamus šilumos tiekėjų, kurių šilumos pardavimai yra reikšmingai mažesni lyginant su kitais šilumos tiekėjais.
Valstybinė energetikos reguliavimo taryba (toliau – VERT) skirsto šilumos tiekėjus į grupes pagal per kalendorinius metus realizuotą šilumos kiekį.
Įgyvendinant pažangos priemonę ir siekiant mažinti galutines šilumos kainas, taip pat numatyta sudaryti palankesnes sąlygas mažesniems šilumos tiekėjams (priskiriamiems IV ir V grupėms[footnoteRef:1] pagal parduotą šilumos kiekį) modernizuoti šilumos gamybos šaltinius: 1) mažinama pradinė investicijų našta keičiant šilumos gamybos šaltinius; 2) mažinamas iškastinio kuro vartojimas; 3) efektyvinama šilumos gamyba ir mažinami pastovieji eksploataciniai (personalo) kaštai. [1:  IV grupė – 50,25 tūkst. MWh šilumos pardavimai per metus; V grupė – šilumos pardavimai mažesni nei 25 tūkst. MWh per metus.] 

Kriterijaus poreikis dėl nurodomų priežasčių pagrindžiamas detaliau:
· šilumos tiekėjų investicijos VERT derinamos, vadovaujantis Šilumos tiekėjų, nepriklausomų šilumos gamintojų, geriamojo vandens tiekėjų ir nuotekų tvarkytojų, paviršinių nuotekų tvarkytojų investicijų vertinimo ir derinimo Valstybinėje energetikos reguliavimo taryboje tvarkos aprašu (toliau – Aprašas)[footnoteRef:2]. Vadovaujantis Aprašo V skyriumi, Taryba, vertindama investicijų projektą, atsižvelgia į investicijos dydį ir į tai, ar įgyvendinant investicijas bus užtikrintas pakankamas energetikos įmonės finansinis pajėgumas. VERT, priklausomai nuo investicijos dydžio bei pirminės paskirties, vertina investicijų projektą, atsižvelgdama į projekto socialinius, sistemos saugumo ir tiekimo patikimumo aspektus, finansinį projekto pagrindimą ir ekonominį projekto įvertinimą; [2:  https://www.e-tar.lt/portal/lt/legalAct/8f1524c0548211e9975f9c35aedfe438/asr] 

· pažymėtina, kad investicijų kaina (įrangos) nėra tiesiogiai proporcinga CŠT sistemos dydžiui, t. y. pvz. investicijos į 1 MW galios biokuro katilą būtų tokios pačios tiek didesnėje, tiek ir mažesnėje CŠT sistemoje. Tačiau dėl mažesnio realizuojamo šilumos kiekio (MWh), mažesnėse sistemose (IV ir V grupės šilumos tiekėjų ) investicijų poreikis santykinai didesnis (€/MWh). Mažesniems teikėjams tenkanti investicijų grąža dėl nedidelio vartotojų skaičiaus yra mažesnė, galimybės skolintis yra ribotos;
· dėl masto ekonomijos nebuvimo, mažesniems tiekėjams (IV ir V grupių) fiksuoti infrastruktūros kaštai paskirstomi mažam realizuojamos šilumos kiekiui lyginant su didesniais šilumos tiekėjais, todėl vienam realizuojamam šilumos energijos vienetui (MWh) tenkanti investicijų suma ženkliai didesnė ir be dotacijų investicijos stipriai padidina šilumos kainą galutiniams vartotojams;
· didieji šilumos tiekėjai turi didesnį vartotojų skaičių (tame tarpe stambūs pramonės, verslo subjektai, todėl investicijų našta vienam / galutiniam vartotojui mažesnė. Dėl realizuojamo didesnio šilumos kiekio investicijų poreikis santykinai mažesnis (€/MWh);
· įgyvendinant šalies dekarbonizacijos tikslus, perėjimas prie biokuro, šilumos siurblių, atliekinės šilumos panaudojimo, šilumos kaupimo technologijų reikalauja didelių pradinių investicijų. Didieji tiekėjai turi daugiau galimybių diversifikuoti energijos šaltinius. Mažieji tiekėjai dažnai priklausomi nuo vieno kuro šaltinio. Be to, mažesnėse sistemose dažnai eksploatuojama senesnė infrastruktūra ir vyrauja technologinis atsilikimas (senos katilinės, mažas efektyvumas, dideli tinklų nuostoliai). Be finansinės paramos mažose sistemose bus sudėtinga pasiekti dekarbonizacijos tikslų;
Be finansinės paramos mažesni tiekėjai (IV ir V grupių) dažnais atvejais negali įgyvendinti modernizacijos projektų be neproporcingo šilumos kainų augimo. Finansinė parama (dotacijos) mažina finansinę riziką ir leidžia įgyvendinti projektus, kurie kitaip būtų ekonomiškai nepagrįsti.
Dėl aukščiau nurodytų priežasčių, siekiant sudaryti konkurencingesnes sąlygas mažesniems tiekėjams, šiuo kriterijumi bus siekiama: i) užtikrinti atliekamų investicijų atitiktį Aprašo reikalavimams, ii) užtikrinti Pažangos priemonės veiklos ir dekarbonizacijos tikslų įgyvendinimą, iii) vienodą paslaugų kokybę / šilumos kainų lygį visoje šalyje.

